જોકે મારો મુખ્ય મુદ્દો તો આપણા ગુજરાતીઓની એક ખાસિયત બાબત માટે છે. અંગ્રેજી શબ્દોને તેનાં મૂળ રૂપમાં રાખવાનું કે બોલવાનું જરૂરી લાગતું નથી.સીધો સટ શબ્દ હોય તો ઠીક છે. જેમકે ‘રૂમ’ શબ્દનો ઉચ્ચાર ‘રૂમ’ જ કરીએ કે સોરી એટલે ખરેખર સોરી જ બોલીએ.પણ શબ્દ જો થોડીક પણ આડોડાઈ કરે તે ચલાવી લેવાય નહિ.સ્પેલિંગ લખાય એક રીતે અને બોલાય બીજી રીતે એવી અરાજકતા અહીં ન ચાલે. ‘પ્રોફેસર’ ના સ્પેલિંગમાં લખાય પીરઓ-પ્રો અને બોલાય પ્ર તે ચાલે? તેથી પ્રોફેસર સાહેબનું અપમાન ન થાય?